བོད་ཀྱི་རྒྱལ་པོ་ཐོག་མ་གཉའ་ཁྲི་བཙན་པོའི་སྐབས་བོད་ལ་རྒྱུ་མཚན་ཉིད་ཀྱི་བོན་ཐོག་མར་དར་བ་དང་།གཉའ་ཁྲི་བཙན་པོའི་སྲས་མུ་ཁྲི་བཙན་པོའི་སྐུ་དུས་སུ་སྟག་གཟིག་དང་ཞང་ཞུང་ནས་མཁས་པ་བརྒྱ་རྩ་བརྒྱད་གདན་དྲངས་ནས་བོད་དུ་བོན་གྱི་འདུ་གནས་ཆེན་པོ་བཞི་བཅུ་རྩ་ལྔ་བཙུགས་ནས་གཡུང་དྲུང་བོན་གྱི་རྒྱུ་མཚན་ཉིད་ཀྱི་ཐེག་པའི་སྐོར།འབྲས་བུ་གསང་སྔགས་ཀྱི་ཐེག་པའི་སྐོར།བླ་ན་མེད་པ་རྫོགས་པ་ཆེན་པོའི་སྐོར་བཅས་ཐེག་པ་རིམ་པ་དགུའི་གཞུང་སོགས་དར་རྒྱས་ཆེ་བར་བྱུང་པ་བོན་གྱི་ཡིག་ཚང་ཁག་ལས་གསལ།དེ་བཞིན་བོད་ཀྱི་གསོ་བ་རིག་པའི་ཁུངས་གཏུགས་ས་གཏིང་རིང་ཤོས་ནི་སྟོན་པ་གཤེན་རབ་མི་བོ་ཆེའི་སྐུའི་གདུང་སྲས་བརྒྱད་ཀྱི་ནང་ནས་རྒན་གྲས་དཔྱད་བུ་ཁྲི་ཤེས་ཞེས་པ་དེ་ཡིན་པ་བོད་ཀྱི་སྨན་གྱི་ལོ་རྒྱུས་ནང་གསལ་གྱི་ཡོད་པ་དང་།བོད་ཀྱི་རྩིས་རིག་པའི་ཁུངས་གཏུགས་ས་ཐོག་མ་ཡང་བོན་ཡིན་པ་མཁས་དབང་ནམ་མཁའི་ནོར་བུས་གཟི་ཡི་ཕྲེང་བའི་ནང་གསུངས་འདུགདེ་ལྟར་ན།ཡི་གེ་མེད་ན་ལོ་རྒྱུས་དེ་དག་རྒྱུན་རིང་གནས་ཐུབ་ཐབས་བྲལ།